
రూ.150 కోట్లతో ఏర్పాటుసిసిఐతో ఆర్ఐఎన్ఎల్ ఒప్పందంవిశాఖపట్నం (ఆంధ్రజ్యోతి): రాష్ట్రీయ ఇస్పాత్ నిగమ్ లిమిటెడ్ (ఆర్ఐఎన్ఎల్, వైజాగ్ స్టీల్), సిమెంట్ కార్పొరేషన్ ఆఫ్ ఇండియా (సిసిఐ) సంయుక్త భాగస్వామ్యంలో సిమెంట్ ప్లాంట్ను నెలకొల్పనున్నాయి. సిమెంట్ తయారీకి అవసరమైన ప్రధాన ముడి సరుకు బ్లాస్ట్ ఫర్నేస్ స్లాగ్, ఫ్లైయాష్... విశాఖ ప్లాంట్లో వృధా అవుతుండటంతో దీన్ని ఉపయోగించుకునేందుకు సిసిఐ ముందుకొచ్చింది. ఇందులో భాగంగానే ఆర్ఐఎన్ఎల్తో సిసిఐ అవగాహనా ఒప్పందం కుదుర్చుకుంది. ఒప్పందంలో భాగంగా 150 కోట్ల రూపాయల పెట్టుబడితో ఏటా 2 లక్షల టన్నుల సామర్థ్యం గల సిమెంట్ ప్లాంట్ను సిసిఐ ఏర్పాటు చేయనుంది. ఫ్లైయాష్, బ్లాస్ట్ఫర్నేస్ ఆధారిత సిమెంట్ ప్లాంట్లను రెండు దశల్లో పూర్తి చేయటంతో పాటు ఒక్కో ప్లాంట్ ఉత్పత్తి సామర్థ్యాన్ని ఏటా 10 లక్షల టన్నులకు చేర్చనుంది.  శుక్రవారంనాడిక్కడ జరిగిన కార్యక్రమంలో ఆర్ఐఎన్ఎల్ చైర్మన్, మేనేజింగ్ డైరెక్టర్ పి మధుసూదన్ సమక్షంలో సిసిఐ చైర్మన్, మేనేజింగ్ డైరెక్టర్ మనోజ్ మిశ్రా, ఆర్ఐఎన్ఎల్ డైరెక్టర్ (ప్రాజెక్ట్స్) పిసి మహాపాత్ర అవగాహనా ఒప్పందంపై సంతకాలు చేశారు. 150 కోట్ల రూపాయల పెట్టుబడితో ఏర్పాటు చేయనున్న సిమెంట్ ప్లాంట్ కోసం వైజాగ్ స్టీల్ తన ఫ్యాక్టరీ ఆవరణలో 35 ఎకరాల స్థలాన్ని కేటాయించనుంది. పదిహేను నెలల్లో ఈ ప్లాంట్ను పూర్తి చేసి వాణిజ్యపరంగా అందుబాటులోకి తీసుకురావాలని ఇరు సంస్థలు భావిస్తున్నాయి. పర్యావరణానికి అనుకూలమైన టెక్నాలజీతో సిసిఐ ఈ ప్లాంట్ను ఏర్పాటు చేయనుందని, ఈ రంగలో సిసిఐకి ఉన్న అపారమైన అనుభవం ఇందుకు కలిసి వస్తుందని ఆర్ఐఎన్ఎల్ సిఎండి మధుసూదన్ అన్నారు. సాధ్యమైనంత త్వరగా ఈ ప్లాంట్ను అందుబాటులోకి తీసుకువచ్చేందుకు ఆర్ఐఎన్ఎల్ పూర్తి సహాయ సహకారాలు అందిస్తుందని చెప్పారు.  కాగా దేశంలోనే  అతి తక్కువ వ్యయంతో సిమెంట్ ను ఉత్పత్తి చేస్తున్న కంపెనీల్లో సిసిఐ ఒకటని, ఆర్ఐఎన్ఎల్తో కలిసి ఏర్పాటు చేస్తున్న ఈ ప్లాంట్ ఇరు కంపెనీలకు లబ్ది చేకూరుస్తుందని సిసిఐ సిఎండి మనోజ్ మిశ్రా అన్నారు. ఈ కార్యక్రమంలో ఆర్ఐఎన్ఎల్ డైరెక్టర్లు డిఎన్ రావు, రాయ్ చౌధురి, కిశోర్ చంద్రదాస్, వేణుగోపాల్ రావు. బివిఎన్ ప్రసాద్, సిసిఐ డైరెక్టర్ ఎస్ శక్తిమణి పాల్గొన్నారు.

roo.150 kotlatho erpaatusicitho arinl oppandamvisaakhapatnam (aandhrajyoti): rashtriiya ispat nigam limited (arinl, wizag steel), siment carporation af india (cci) samyukta bhagaswamyamlo siment plaantnu nelakolpanunnaayi. siment tayaareeki avasaramaina pradhaana mudi saruku blast furnace slag, fliash... visakha plantlo vrudhaa avutundatamto deenni upayoginchukunenduku cci mundukochindi. indulo bhagamgane arinlto cci avagahana oppandam kudurchukundi. oppandamlo bhagamga 150 kotla roopaayala pettubaditho eta 2 lakshala tannula saamarthyam gala siment plaantnu cci erpaatu cheyanundi. fliash, blastfernes aadhaarita siment plantlanu rendu dasallo puurti cheyatamtho paatu okko plant utpatti saamarthyaanni eta 10 lakshala tannulaku cherchanundi.  sukravaaramnaadikkada jarigina kaaryakramamlo arinl chairman, managing director pi madhusudan samakshamlo cci chairman, managing director manoz mishra, arinl director (progects) pisi mahapatra avagahana oppandampai santakaalu chesaru. 150 kotla roopaayala pettubaditho erpaatu cheyanunna siment plant kosam wizag steel tana factory aavaranalo 35 ekaraala sthalaanni ketayinchanundi. padihenu nelallo ee plaantnu puurti chesi vaanijyaparamgaa andubaatuloki teesukuraavaalani iru samsthalu bhaavistunnaayi. paryaavaranaaniki anukuulamaina technologytho cci ee plaantnu erpaatu cheyanundani, ee rangalo ccic unna apaaramaina anubhavam induku kalisi vastundani arinl cmd madhusudan annaru. saadhyamainanta twaragaa ee plaantnu andubaatuloki teesukuvachenduku arinl puurti sahaya sahakaaraalu andistundani cheppaaru.  kaga desamlone  athi takkuva vyayamtho siment nu utpatti chestunna companyllo cci okatani, arinlto kalisi erpaatu chestunna ee plant iru companylaku labdi chekuurustundani cci cmd manoz mishra annaru. ee kaaryakramamlo arinl directorlu dn raavu, raay chaudhuri, kishor chandradas, venugopal raavu. bvn prasad, cci director es saktimani paalgonnaaru.